CELEX: 52014PC0328
Language: el
Date: 2014-05-28
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του περιθωρίου για απρόβλεπτες ανάγκες το 2014

|
			
		
		
		52014PC0328
		
			Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του περιθωρίου για απρόβλεπτες ανάγκες το 2014 /* COM/2014/0328 final */
			
				
		
		
			
			   	ΑΙΤΙΟΛΟΓΙΚΗ
ΕΚΘΕΣΗ
1.           ΠΛΑΙΣΙΟ
ΤΗΣ ΠΡΟΤΑΣΗΣ
Ο
κανονισμός
αριθ. 1311/2013 του
Συμβουλίου για
τον καθορισμό
του πολυετούς
δημοσιονομικού
πλαισίου για την
περίοδο 2014-2020
(«κανονισμός για
το ΠΔΠ»)
επιτρέπει την κινητοποίηση
του περιθωρίου
για
απρόβλεπτες ανάγκες
έως το 0,03 % του
Ακαθάριστου
Εθνικού
Εισοδήματος
της ΕΕ-28 ως
έσχατου μέσου
αντιμετώπισης
απρόβλεπτων
καταστάσεων. Στην
τεχνική
προσαρμογή του
ΠΔΠ για το 2014[1], βάσει
του άρθρου 6 του
κανονισμού για
το ΠΔΠ, το
απόλυτο ποσό
του περιθωρίου
για απρόβλεπτες
ανάγκες για το
έτος 2014 ορίστηκε
στα 4 026,7 εκατ.
ευρώ.
Σύμφωνα
με το άρθρο 13 του
κανονισμού για
το ΠΔΠ, και μετά
την εξέταση
όλων των
δυνατοτήτων για
τη
χρηματοδότηση
των συμπληρωματικών
και απρόβλεπτων
αναγκών
πληρωμών, η
Επιτροπή
προτείνει την κινητοποίηση
ολόκληρου του περιθωρίου
για
απρόβλεπτες
ανάγκες για το 2014
προκειμένου να
συμπληρώσει
τις πιστώσεις
πληρωμών που
αφορούν τις
δαπάνες του υποτομέα
1α, του υποτομέα
1β, του τομέα 2 και
του τομέα 4 του
γενικού
προϋπολογισμού
της Ευρωπαϊκής
Ένωσης για το
οικονομικό
έτος 2014, πάνω από
το ανώτατο
όριο πληρωμών
ύψους 135 866 εκατ.
ευρώ.
Η υποχρέωση
που θεσπίστηκε
στο σημείο 14 της
διοργανικής
συμφωνίας της
2ας Δεκεμβρίου
2013, σύμφωνα με την
οποία η
πρόταση της
Επιτροπής
συνοδεύεται
από πρόταση ανακατανομής
εντός του
τρέχοντος
προϋπολογισμού,
λαμβάνεται
υπόψη στο
σχέδιο
διορθωτικού
προϋπολογισμού
(ΣΔΠ) αριθ. 3/2014[2] με
πρόταση για
την αναδιάταξη
65,0 εκατ. ευρώ από
το αποθεματικό
για «συμφωνίες
σύμπραξης
βιώσιμης
αλιείας» και
την
εξοικονόμηση 378 000
ευρώ που
απορρέουν από
τη μετατροπή
θέσεων AST σε
θέσεις AST/SC στους
πίνακες προσωπικού.
Εκτός από αυτή την
αναδιάταξη, το ΣΔΠ
αριθ. 3/2014
προτείνει
αύξηση κατά 711,4 εκατ.
ευρώ του
επιπέδου των πιστώσεων
πληρωμών έως
το ανώτατο
όριο πληρωμών
του ΠΔΠ 2014, καθώς
και αύξηση των
πιστώσεων
πληρωμών κατά 4
026,7 εκατ. ευρώ μέσω
της κινητοποίησης
του περιθωρίου
για
απρόβλεπτες
ανάγκες
σύμφωνα με το
άρθρο 13 του
κανονισμού για
το ΠΔΠ.
2.           ΑΠΡΟΒΛΕΠΤΕΣ
KATAΣΤΑΣΕΙΣ ΠΟΥ ΑΝΕΚΥΨΑΝ
ΜΕΤΑ ΤΟ
ΕΥΡΩΠΑΪΚΟ
ΣΥΜΒΟΥΛΙΟ ΤΟΥ
ΦΕΒΡΟΥΑΡΙΟΥ 2013 
2.1.        ΕΙΣΑΓΩΓΗ

Τον
Φεβρουάριο του
2013 επιτεύχθηκε πολιτική
συμφωνία για
τα ανώτατα
όρια του ΠΔΠ
της περιόδου 2014-2020
στο επίπεδο
του Ευρωπαϊκού
Συμβουλίου.
Στις
μεταγενέστερες
διαπραγματεύσεις
με το Ευρωπαϊκό
Κοινοβούλιο:
·              
επιβεβαιώθηκαν
τα ανώτατα
όρια του ΠΔΠ
που
καθορίστηκαν
στα συμπεράσματα
του Ευρωπαϊκού
Συμβουλίου του
Φεβρουαρίου 2013,
ενώ
αναγνωρίστηκε
το ιδιαίτερα
δυσχερές
πλαίσιο κατά
το χρόνο της
παρούσας
απόφασης[3]·
·              
διευρύνθηκαν
οι διατάξεις
για τα
υφιστάμενα
ειδικά μέσα·
·              
συμφωνήθηκαν
νέα μέσα
ευελιξίας όπως
το συνολικό περιθώριο
για αναλήψεις
υποχρεώσεων
και το συνολικό
περιθώριο για
πληρωμές·
·              
επιβεβαιώθηκε
το περιθώριο
για
απρόβλεπτες
ανάγκες, που
είχε ήδη συμφωνηθεί
στο Ευρωπαϊκό
Συμβούλιο του
Φεβρουαρίου 2013. 
Σχετικά υπενθυμίζεται
επίσης η δήλωση
της Επιτροπής στα
πρακτικά του Ευρωπαϊκού
Συμβουλίου του
Φεβρουαρίου 2013 σύμφωνα
με την οποία «… μια
διαφορά της τάξης
των 51,5 δισεκατ. ευρώ
μεταξύ αναλήψεων
υποχρεώσεων και
πληρωμών στο επόμενο
ΠΔΠ για την περίοδο
2014-2020 συνάδει με
τις αρχές της
χρηστής
δημοσιονομικής
διαχείρισης
και τις νομικές
απαιτήσεις,
στο μέτρο που
οι αρχηγοί
κρατών και κυβερνήσεων
συμφώνησαν να
εφαρμοστεί
συγκεκριμένη
και μέγιστη
ευελιξία για
να υπάρξει
συμμόρφωση με
το άρθρο 323 της
ΣΛΕΕ ώστε η
Ένωση να μπορεί
να πληροί τις
υποχρεώσεις
της.»
Η ύπαρξη
«απρόβλεπτων
καταστάσεων»
που ενδέχεται να
δικαιολογούν
την κινητοποίηση
του περιθωρίου
για
απρόβλεπτες
ανάγκες
προκειμένου να
καλυφθούν συμπληρωματικές
ανάγκες
πληρωμών
πρέπει
επομένως να
αξιολογηθεί σε
σχέση με την
κατάσταση που
ίσχυε τον
Φεβρουάριο του
2013 όταν
καθορίστηκαν
για πρώτη φορά
τα ανώτατα
όρια πληρωμών
του ΠΔΠ.
2.2.        ΤΟ
ΠΕΡΙΘΩΡΙΟ ΓΙΑ
ΑΠΡΟΒΛΕΠΤΕΣ
ΑΝΑΓΚΕΣ ΩΣ
ΕΣΧΑΤΟ ΜΕΣΟ 
Στο
άρθρο 13
παράγραφος 1
του κανονισμού
για το ΠΔΠ το περιθώριο
για απρόβλεπτες
ανάγκες
ορίζεται ως
έσχατο μέσο
αντιμετώπισης
απρόβλεπτων
καταστάσεων. Στο
ΣΔΠ αριθ. 3/2014 η Επιτροπή
προτείνει να χρησιμοποιηθεί
το αδιάθετο περιθώριο
κάτω από το ανώτατο
όριο των πληρωμών
για το 2014 ύψους 711 εκατ.
ευρώ για την
ενίσχυση των πληρωμών
σε άλλους
τομείς[4],
αφού έχουν
εξαντληθεί οι
δυνατότητες
αναδιάταξης. Το
περιορισμένο πεδίο
αναδιανομής πόρων
στο πλαίσιο του
υφιστάμενου προϋπολογισμού
είναι προδήλως
ανεπαρκές για να
καλύψει τις
απρόβλεπτες
ανάγκες που
αναφέρονται
στα κατωτέρω τμήματα.
Δεδομένου
ότι το συνολικό
περιθώριο για πληρωμές
δεν μπορεί να
εφαρμοστεί το έτος
2014, η κινητοποίηση
ολόκληρου του περιθωρίου
για απρόβλεπτες
ανάγκες για το 2014
ύψους 4 026,7 εκατ. ευρώ
αποτελεί επομένως
το μόνο διαθέσιμο
μέσο, αφενός, για
να αντιμετωπιστούν
οι δημοσιονομικές
επιπτώσεις των
απρόβλεπτων
καταστάσεων
που ανέκυψαν
μετά τον πρώτο
καθορισμό των
ανώτατων ορίων
πληρωμών του
ΠΔΠ, και
αφετέρου, για
να μειωθεί η
σημαντική
διαφορά μεταξύ
του επιπέδου
των
εγκεκριμένων
πιστώσεων πληρωμών
και των απρόβλεπτων
αναγκών για
συμπληρωματικές
πληρωμές για
το παρόν έτος.
Επιπλέον, ορισμένες
από αυτές τις απρόβλεπτες
καταστάσεις έχουν
δημοσιονομικές
επιπτώσεις και
στο οικονομικό
έτος 2015.
2.3.        ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ ΤΩΝ
ΑΠΡΟΒΛΕΠΤΩΝ
ΚΑΤΑΣΤΑΣΕΩΝ ΤΟ
2014
Στο τμήμα
αυτό
καθορίζονται
τα απρόβλεπτα
στοιχεία που
ανέκυψαν μετά
το Ευρωπαϊκό
Συμβούλιο του
Φεβρουαρίου 2013
και ο βαθμός
στον οποίο
έχουν
επιπτώσεις
στις
απαιτήσεις πληρωμών
που πρέπει να
ικανοποιηθούν
το 2014 μέσω της κινητοποίησης
του περιθωρίου
για απρόβλεπτες
καταστάσεις για
το εν λόγω έτος.
2.3.1    Εμπροσθοβαρής
χρηματοδότηση των
προγραμμάτων
του υποτομέα 1α
και του υποτομέα
1β 
Η
εμπροσθοβαρής χρηματοδότηση
της
«Πρωτοβουλίας
για την
απασχόληση των
νέων» (YEI), των
προγραμμάτων
«Ορίζων 2020», «Erasmus+» και
«COSME», που
αποφασίστηκε
τον Ιούνιο του 2013[5] ως
μέρος της
πολιτικής
συμφωνίας για
το ΠΔΠ 2014-2020, αναμένεται
να οδηγήσει σε
καθαρή αύξηση
των αναγκών πληρωμών
που ανέρχονται
σε 627 εκατ. ευρώ
το 2014. 
Για το
πρόγραμμα «Ορίζων
2020», απαιτείται συμπληρωματικό
ποσό 155 εκατ.
ευρώ σε
πιστώσεις
πληρωμών για
να
ικανοποιηθούν
οι ανάγκες
πληρωμών που
απορρέουν από εμπροσθοβαρή
χρηματοδότηση των
πιστώσεων
ανάληψης
υποχρεώσεων
για τις «Δράσεις
Marie Skłodowska-Curie» και για το
«Ευρωπαϊκό
Συμβούλιο
Έρευνας». Για τα «Erasmus+»
και «COSME»,
αντίστοιχα, χρειάζονται 117 εκατ.
ευρώ και 10 εκατ.
ευρώ σε
πιστώσεις
πληρωμών το 2014 ως
συνέπεια της
απόφασης για
την
εμπροσθοβαρή χρηματοδότηση
των
προγραμμάτων
αυτών. Τα ποσά
αυτά
περιλαμβάνουν
τις συμπληρωματικές
ανάγκες που
απορρέουν από
την απόφαση που
ελήφθη από το
Ευρωπαϊκό
Κοινοβούλιο
και το Συμβούλιο
για την αύξηση
του κεφαλαίου
του Ευρωπαϊκού
Ταμείου
Επενδύσεων
(ΕΤΕ) από το 2014, με
συνεισφορές
από τα
προγράμματα
«Ορίζων 2020» «και «COSME»
οι οποίες πρέπει
να καταβληθούν
μέσω
δημοσιονομικών
μεταφορών
εντός του 2014.
Αναμένεται ότι
η αντίστοιχη
οπισθοβαρής χρηματοδότηση
του
προγράμματος «ITER»
και του
σχετικού με
την ενέργεια τμήματος
της
διευκόλυνσης
«Συνδέοντας
την Ευρώπη», που
αντισταθμίζει πλήρως
την αύξηση των
πιστώσεων
ανάληψης
υποχρεώσεων το
2014, δεν θα
οδηγήσει σε
μειωμένες
πληρωμές το 2014.
Όσον αφορά
τον υποτομέα 1β, ο
προϋπολογισμός
του 2014 ήδη
περιλαμβάνει
τις καθαρές
επιπτώσεις
στις πιστώσεις
πληρωμών ύψους
345 εκατ. ευρώ για
να καλυφθεί η
εμπροσθοβαρής
χρηματοδότηση
της «Πρωτοβουλίας
για την
απασχόληση των
νέων» (YEI) το 2014. Επομένως,
το άθροισμα των
συμπληρωματικών
πιστώσεων
πληρωμών που
απορρέουν από
την
εμπροσθοβαρή
χρηματοδότηση
των
προγραμμάτων
για τους υποτομείς
1α και 1β ανέρχεται
σε 282 εκατ. ευρώ
το 2014.
2.3.2    Υπερβολική
συσσώρευση
καθυστερήσεων
στις αιτήσεις
πληρωμής στο
πλαίσιο της
πολιτικής
συνοχής το 2013 
Τον
Σεπτέμβριο του
2013, όταν τα κράτη
μέλη υπέβαλαν
τις
αναθεωρημένες
προβλέψεις
τους, η
αναμενόμενη συσσώρευση
καθυστερήσεων στις
αιτήσεις
πληρωμής στο
πλαίσιο της
πολιτικής
συνοχής είχε
εκτιμηθεί σε
ποσό «έως 20
δισεκατ. ευρώ»
στο τέλος του 2013.
Αυτό ήταν το ποσό
αναφοράς που είχε
χρησιμοποιηθεί
στις διαπραγματεύσεις
σχετικά με το επίπεδο
των πιστώσεων πληρωμών
κατά τη
διάρκεια της διαδικασίας
συνδιαλλαγής
για τον
προϋπολογισμό του
2014, η οποία
πραγματοποιήθηκε
τον Νοέμβριο
του 2013. Ωστόσο, η πραγματική
συσσώρευση
καθυστερήσεων
στο τέλος του
έτους, υπερέβη
κατά 3,4 δισεκατ.
ευρώ την
υψηλότερη
εκτίμηση που
βασιζόταν στις
προηγούμενες
τάσεις των
προβλέψεων των
κρατών μελών. Η
απρόβλεπτη διόγκωση
των αιτήσεων
πληρωμής, που
αύξησε
περαιτέρω τη συσσώρευση
καθυστερήσεων
στο τέλος του 2013, δεν
αναμένεται να
αντισταθμιστεί
από χαμηλότερο
επίπεδο αιτήσεων
πληρωμής το 2014.
2.3.3    Ταμείο
Ευρωπαϊκής
Βοήθειας προς
τους Απόρους
(ΤΕΒΑ)
Στο
πλαίσιο του
κανονισμού για
το ΤΕΒΑ[6]
συμφωνήθηκε
συμπληρωματική
προαιρετική χορήγηση
1 δισεκατ. ευρώ σε
τρέχουσες τιμές
από το
Ευρωπαϊκό
Κοινωνικό
Ταμείο (ΕΚΤ). Επιπλέον,
ο κανονισμός για
το ΤΕΒΑ καθορίζει
το ποσοστό προχρηματοδότησης
στο 11 %, που υπολογίζεται
με βάση τα
συνολικά
κονδύλια της περιόδου
2014-2020, ενώ τα γενικά
ποσοστά
προχρηματοδότησης
των «Ευρωπαϊκών
Διαρθρωτικών
και
Επενδυτικών
Ταμείων» είναι
πολύ
χαμηλότερα (για
το 2014 1 % ή 1,5 % για τα
κράτη μέλη που
αντιμετωπίζουν
σοβαρές δυσχέρειες
όσον αφορά την
οικονομική
τους σταθερότητα).
Συνεπώς,
σημειώθηκε
απρόβλεπτη
καθαρή αύξηση
στις ανάγκες
πληρωμών για
την
προχρηματοδότηση
το 2014, ύψους 99 εκατ.
ευρώ. 
2.3.4    Προσαύξηση
των ποσοστών συγχρηματοδότησης
στο πλαίσιο
της αγροτικής
ανάπτυξης και
της αλιείας
Για τα νέα
προγράμματα του
ΠΔΠ της περιόδου
2014-2020, ο «κανονισμός
περί κοινών διατάξεων»
(ΚΚΔ) καθιέρωσε εκ
νέου μέχρι το 2016 την
προσαύξηση κατά
10 % των ποσοστών
συγχρηματοδότησης
για τα κράτη μέλη
με προσωρινές
δημοσιονομικές
δυσχέρειες,
που αρχικά
εφαρμοζόταν
μόνο στις
δαπάνες οι
οποίες
πραγματοποιήθηκαν
μέχρι τις 31
Δεκεμβρίου 2013. Για
να εξασφαλιστεί
συνεκτική και ομοιόμορφη
μεταχείριση στο
πλαίσιο της προηγούμενης
περιόδου προγραμματισμού,
τα κράτη μέλη θα
πρέπει να τυγχάνουν
της αύξησης του
ποσοστού
συγχρηματοδότησης
μέχρι το τέλος
της περιόδου
επιλεξιμότητας
για τα
προγράμματα
της περιόδου 2007-2013. Το
άρθρο 77 του
κανονισμού (ΕΚ) αριθ.
1083/2006 του
Συμβουλίου
περί
καθορισμού
γενικών διατάξεων
για το
Ευρωπαϊκό
Ταμείο
Περιφερειακής
Ανάπτυξης, το
Ευρωπαϊκό
Κοινωνικό
Ταμείο και το
Ταμείο
Συνοχής, το
άρθρο 70(4γ) του
κανονισμού (ΕΚ)
αριθ. 1698/2005 για το
Ευρωπαϊκό
Γεωργικό
Ταμείο
Αγροτικής Ανάπτυξης
και το άρθρο 77
του κανονισμού
(ΕΚ) αριθ. 1198/2006 για
το Ευρωπαϊκό
Ταμείο Αλιείας
τροποποιήθηκαν
για τον εν λόγω
σκοπό. 
Οι σχετικές
απρόβλεπτες ανάγκες
πληρωμών για το
2014 ανέρχονται σε
90 εκατ. ευρώ για το
ΕΓΤΑΑ και σε 10
εκατ. ευρώ για
το ΕΤΑλ στο
πλαίσιο του
τομέα 2. Αυτές οι αυξημένες
ανάγκες θα αντισταθμιστούν
αυτόματα μέχρι
την περάτωση
των
προγραμμάτων,
δεδομένου ότι
τα συνολικά
κονδύλια προς
αυτά τα κράτη
μέλη δεν μεταβάλλονται.
Για τους ίδιους
λόγους πρέπει να
αναμένονται
συμπληρωματικές
ανάγκες
πληρωμών το 2015. 
2.3.5    Προσαύξηση
των ποσοστών
συγχρηματοδότησης
στο πλαίσιο
της πολιτικής
συνοχής 
Όπως
αναφέρθηκε στο
ανωτέρω τμήμα 2.3.4,
ο «κανονισμός περί
κοινών διατάξεων»
(ΚΚΔ) καθιέρωσε εκ
νέου μέχρι το 2016 την
προσαύξηση κατά
10% των ποσοστών
συγχρηματοδότησης
για τα κράτη
μέλη με προσωρινές
δημοσιονομικές
δυσχέρειες,
που αρχικά
εφαρμοζόταν
μόνο στις
δαπάνες οι
οποίες
πραγματοποιήθηκαν
μέχρι τις 31
Δεκεμβρίου 2013.
Οι σχετικές
απρόβλεπτες ανάγκες
πληρωμών για το
2014 για το
Ευρωπαϊκό
Ταμείο
Περιφερειακής
Ανάπτυξης
(ΕΤΠΑ), το
Ευρωπαϊκό Κοινωνικό
Ταμείο (ΕΚΤ) και
το Ταμείο
Συνοχής (ΤΣ) στο
πλαίσιο του υποτομέα
1β ανέρχονται
σε 1 125 εκατ. ευρώ. Ωστόσο,
εν αναμονή της επιβεβαίωσης
των τάσεων στην
εκτέλεση των πληρωμών
το 2014, για λόγους συνετής
διαχείρισης,
οι
συμπληρωματικές
ανάγκες πληρωμών
που σχετίζονται
με την
προσαύξηση των
ποσοστών
συγχρηματοδότησης
για την
πολιτική
συνοχής δεν
προστίθενται στο
αίτημα σχετικά
με την
απρόβλεπτη
συσσώρευση
ανεξόφλητων
αιτήσεων
πληρωμής στο
τέλος του 2013 όπως
αναφέρθηκε στο
τμήμα 2.3.2. Ωστόσο,
ανάλογα με το
μέγεθος της
συσσώρευσης
των
ανεξόφλητων αιτήσεων
πληρωμής στο
τέλος του 2014, η
Επιτροπή ενδέχεται
να πρέπει να
προτείνει την
κινητοποίηση του
περιθωρίου για
απρόβλεπτες ανάγκες
όσον αφορά τις πληρωμές
το 2015, μετά από αυτή
την προσαύξηση
της συγχρηματοδότησης.

2.3.6    Κανονισμός
περί κοινών
διατάξεων για
τα Ευρωπαϊκά
Διαρθρωτικά
και Επενδυτικά
Ταμεία 
Οι διαπραγματεύσεις
μεταξύ του Ευρωπαϊκού
Κοινοβουλίου και
του Συμβουλίου
για τον ΚΚΔ κατέληξαν
σε αλλαγές των αναγκών
πληρωμών σε σύγκριση
με τα συμπεράσματα
του Ευρωπαϊκού
Συμβουλίου του
Φεβρουαρίου 2013. Η
συμφωνηθείσα μείωση
του «αποθεματικού
επίδοσης» από 7 % σε
6 %, το περιορισμένο
πεδίο εφαρμογής
του αποθεματικού
επίδοσης[7],
η αύξηση της ετήσιας
προχρηματοδότησης
και ο αποκλεισμός
του
αποθεματικού
επίδοσης από την
αρχική και την ετήσια
προχρηματοδότηση
θα οδηγήσουν
σε μεταβολή
του
αναμενόμενου
προφίλ πληρωμών
και γενικά
μπορεί να
οδηγήσουν σε
συμπληρωματικές
ανάγκες
πληρωμών για την
περίοδο μέχρι
το 2020. Ωστόσο, το έτος
2014, μπορεί να αναμένεται
μείωση των αναγκών
πληρωμών σε σύγκριση
με τις αρχικές
υποθέσεις λόγω
του
αποκλεισμού
του αποθεματικού
επίδοσης από
τη βάση
υπολογισμού
της αρχικής
προχρηματοδότησης
για τα Ταμεία
ΕΔΕΤ. Πρόκειται
περί μείωσης
των αναγκών πληρωμών
το 2014 κατά 288 εκατ. ευρώ.
Εν πάση
περιπτώσει, οι αντίστοιχες
πιστώσεις δεν έχουν
συμπεριληφθεί στον
προϋπολογισμό του
2014, και επομένως δεν
πρέπει να αφαιρεθούν
από αυτόν, δεδομένου
ότι ο προϋπολογισμός
του 2014 καταρτίστηκε
με βάση την
υπόθεση ότι το αποθεματικό
επίδοσης ήταν της
τάξης του 7% και αποκλειόταν
από τον
υπολογισμό της
προχρηματοδότησης,
καθώς και ότι
μόνο το 80% των επιχειρησιακών
προγραμμάτων
είχε εγκριθεί. 
2.3.7    Χρηματοοικονομικό
πλαίσιο για
την Ουκρανία
Στις 5 Μαρτίου
2014, η Επιτροπή για
να ανταποκριθεί
στις δραματικές
εξελίξεις στην
Ουκρανία, ανακοίνωσε[8] χρηματοοικονομικό
πλαίσιο που
περιέχει «σύμβαση
συγκρότησης
κρατικών
μηχανισμών» με
τη μορφή
στήριξης του
προϋπολογισμού,
ύψους 355 εκατ.
ευρώ, εκ των
οποίων μια
πρώτη δόση
ύψους 250 εκατ.
ευρώ πρέπει να
καταβληθεί τον
Ιούνιο του 2014 και
μια δεύτερη
δόση ύψους 105
εκατ. ευρώ στα
μέσα του 2015. Αυτό
το
χρονοδιάγραμμα
εκταμίευσης
είναι πολύ
ταχύτερο από
ό,τι η
παραδοσιακή
βοήθεια στο
πλαίσιο του Ευρωπαϊκού
Μηχανισμού
Γειτονίας. Επομένως,
η Επιτροπή ζητεί
250 εκατ. ευρώ για να
καλύψει αυτή την
απρόβλεπτη
εξέλιξη το 2014.
2.4.        ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ ΤΩΝ
ΑΠΡΟΒΛΕΠΤΩΝ
ΚΑΤΑΣΤΑΣΕΩΝ ΤΟ
2015
Στο παρόν
στάδιο, η Επιτροπή
εξετάζει μόνο τις
δημοσιονομικές
επιπτώσεις των
απρόβλεπτων καταστάσεων
για το έτος 2014.
Για λόγους ενημέρωσης,
στο παρόν τμήμα
αναφέρονται οι
δημοσιονομικές
επιπτώσεις των
απρόβλεπτων καταστάσεων
για το 2015 για τις οποίες
θα απαιτηθεί η δέουσα
δημοσιονομική απάντηση
ενόψει της εκτέλεσης,
με τη χρήση
όλων των
πιθανών μέσων
που
προβλέπονται
στον κανονισμό
για το ΠΔΠ,
μεταξύ άλλων
με τη πιθανή
κινητοποίηση
του περιθωρίου
για
απρόβλεπτες ανάγκες
για το εν λόγω έτος.
2.4.1    Εμπροσθοβαρής
χρηματοδότηση
των
προγραμμάτων στους
υποτομείς 1α
και 1β
Η εμπροσθοβαρής
χρηματοδότηση
των
προγραμμάτων
«Ορίζων 2020», «Erasmus+» και
«COSME» στο πλαίσιο
του υποτομέα 1α
αναμένεται ότι
θα οδηγήσει σε
καθαρή αύξηση
των αναγκών
πληρωμών που
θα ανέλθουν σε 143
εκατ. ευρώ για
το 2015. Όσον αφορά τον
υποτομέα 1β, η εμπροσθοβαρής
χρηματοδότηση
των δαπανών
της
«Πρωτοβουλίας
για την
απασχόληση των
νέων» (YEI), και η αντίστοιχη
οπισθοβαρής
χρηματοδότηση
του σχετικού με
το Ταμείο
Συνοχής
τμήματος της
διευκόλυνσης
«Συνδέοντας
την Ευρώπη» και
της
«Ευρωπαϊκής
Εδαφικής
Συνεργασίας» αναμένεται
να οδηγήσουν
σε συμπληρωματικές
ανάγκες πληρωμών
ύψους 505 εκατ.
ευρώ το 2015. 
2.4.2    Προσαύξηση
των ποσοστών
συγχρηματοδότησης
στο πλαίσιο
της πολιτικής
συνοχής
Όπως
αναφέρθηκε στα
ανωτέρω τμήματα
2.3.4 και 2.3.5, για τα νέα
προγράμματα του
ΠΔΠ της περιόδου
2014-2020 ο «κανονισμός περί
κοινών διατάξεων»
(ΚΚΔ) καθιέρωσε εκ
νέου μέχρι το 2016 την
προσαύξηση κατά
10 % των ποσοστών
συγχρηματοδότησης
για τα κράτη
μέλη με
προσωρινές
δημοσιονομικές
δυσχέρειες,
που αρχικά εφαρμοζόταν
μόνο στις δαπάνες
οι οποίες
πραγματοποιήθηκαν
μέχρι τις 31
Δεκεμβρίου 2013.
Συνεπώς, λόγω
της
προσαύξησης
των ποσοστών
χρηματοδότησης
στο πλαίσιο
της πολιτικής
συνοχής πρέπει
να αναμένονται
συμπληρωματικές
ανάγκες
πληρωμών για το
2015, ύψους 375 εκατ. ευρώ.
Ωστόσο, αναμένεται
ότι οι δημοσιονομικές
επιπτώσεις της
προσαύξησης των
ποσοστών συγχρηματοδότησης
στο πλαίσιο
της αγροτικής
ανάπτυξης και
της αλιείας θα
περιοριστούν
μόνο στο 2014. 
2.4.3    Χρηματοοικονομικό
πλαίσιο για
την Ουκρανία
Όπως
αναφέρθηκε στο
ανωτέρω τμήμα 2.3.7,
η δεύτερη δόση του
χρηματοοικονομικού
πλαισίου που ανακοινώθηκε
για την Ουκρανία
αναμένεται να
οδηγήσει σε συμπληρωματικές
απαιτήσεις
πληρωμών ύψους
105 εκατ. ευρώ μέχρι
τα μέσα του 2015.
2.5.        ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ ΤΩΝ
ΑΠΡΟΒΛΕΠΤΩΝ
ΚΑΤΑΣΤΑΣΕΩΝ ΤΟ
2014 ΚΑΙ ΤΟ 2015: ΕΠΙΣΚΟΠΗΣΗ
Συνολικά,
όπως εμφαίνεται
στον κατωτέρω πίνακα
1, οι απρόβλεπτες
ανάγκες
πληρωμών για
το 2014 σε σύγκριση
με την
κατάσταση του
Φεβρουαρίου 2013
ανέρχονται σε 5 209
εκατ. ευρώ. Ωστόσο,
λαμβανομένων υπόψη
των επιπτώσεων
που ήταν γνωστές
κατά την έγκριση
του προϋπολογισμού
του 2014 και της αξιολόγησης
που πρέπει να διενεργηθεί
στο τέλος του 2014 σχετικά
με τις επιπτώσεις
της προσαύξησης
της συγχρηματοδότησης
για την
πολιτική συνοχής,
το αναγκαίο
ποσό για την
αντιμετώπιση
των σχετικών
αναγκών
πληρωμών κατά
το 2014 ανέρχεται
σε 4 027 εκατ. ευρώ. 
Πίνακας 1: απρόβλεπτες
ανάγκες πληρωμών
που ανέκυψαν μετά
το Ευρωπαϊκό
Συμβούλιο του
Φεβρουαρίου 2013
  Συμπληρωματικές ανάγκες πληρωμών για το 2014 οι οποίες συνδέονται με απρόβλεπτες καταστάσεις που δεν έχουν ακόμα συμπεριληφθεί στον προϋπολογισμό του 2014 || εκατ. ευρώ 
 Εμπροσθοβαρής χρηματοδότηση του υποτομέα 1α (Ορίζων 2020, Erasmus+ και COSME) || 282 
 Προχρηματοδότηση ΤΕΒΑ || 99 
 Απρόβλεπτη υπερβολική συσσώρευση καθυστερήσεων το 2013 || 3 296 
 Προσαύξηση ποσοστών συγχρηματοδότησης: αγροτική ανάπτυξη και αλιεία (τομέας 2) || 100 
 Χρηματοοικονομικό πλαίσιο για την Ουκρανία || 250 
 Σύνολο επιπτώσεων των απρόβλεπτων καταστάσεων που δεν έχουν ακόμα συμπεριληφθεί στον προϋπολογισμό του 2014 (Α) || 4 027 
 Συμπληρωματικές ανάγκες πληρωμών οι οποίες συνδέονται με απρόβλεπτες καταστάσεις που έχουν ήδη συμπεριληφθεί στον προϋπολογισμό του 2014 || εκατ. ευρώ 
 Εμπροσθοβαρής χρηματοδότηση της «Πρωτοβουλίας για την απασχόληση των νέων» (YEI) || 345 
 Μεταχείριση του αποθεματικού επίδοσης για τα Ταμεία ΕΔΕΤ || -288 
 Σύνολο επιπτώσεων των απρόβλεπτων καταστάσεων που έχουν ήδη συμπεριληφθεί στον προϋπολογισμό του 2014 (Β) || 57 
 Συμπληρωματικές ανάγκες πληρωμών οι οποίες συνδέονται με απρόβλεπτες καταστάσεις που είναι πιθανό να ανακύψουν μετά το 2014 || εκατ. ευρώ 
 Προσαύξηση των ποσοστών συγχρηματοδότησης: πολιτική συνοχής (υποτομέας 1β) || 1 125 
 Σύνολο επιπτώσεων των απρόβλεπτων καταστάσεων που είναι πιθανό να ανακύψουν μετά το 2014 (Γ) || 1 125 
 Γενικό σύνολο των απρόβλεπτων καταστάσεων που έχουν επιπτώσεις στις ανάγκες πληρωμών (Δ = Α + Β +Γ) || 5 209 
Η
εμπροσθοβαρής χρηματοδότηση
των προγραμμάτων
στο πλαίσιο των
υποτομέων 1α και
1β, η προσαύξηση
των ποσοστών
συγχρηματοδότησης
για την
πολιτική
συνοχής και το
χρηματοοικονομικό
πλαίσιο για
την Ουκρανία
θα οδηγήσουν
επίσης σε
ορισμένες
συμπληρωματικές
ανάγκες
πληρωμών για
το έτος 2015, όπως
εμφαίνεται στον
κατωτέρω
πίνακα. 
 Συμπληρωματικές ανάγκες πληρωμών για το 2015 οι οποίες συνδέονται με απρόβλεπτες καταστάσεις, και οι οποίες θα αντιμετωπιστούν σε μεταγενέστερο στάδιο || εκατ. ευρώ 
 Εμπροσθοβαρής χρηματοδότηση του υποτομέα 1α (Ορίζων 2020, Erasmus+ και COSME) || 143 
 Εμπροσθοβαρής χρηματοδότηση της «Πρωτοβουλίας για την απασχόληση των νέων» (YEI) || 505 
 Προσαύξηση των ποσοστών συγχρηματοδότησης: πολιτική συνοχής υποτομέας 1β) || 375 
 Χρηματοοικονομικό πλαίσιο για την Ουκρανία || 105 
 Σύνολο των απρόβλεπτων καταστάσεων που έχουν επιπτώσεις στις ανάγκες πληρωμών || 1 128 
Συνοπτικά,
στο παρόν στάδιο,
η Επιτροπή προτείνει το αίτημα
για
συμπληρωματικές
πιστώσεις
πληρωμών το 2014 υπέρ
της πολιτικής
συνοχής να
περιοριστεί στην
υπερβολική
συσσώρευση
ανεξόφλητων
αιτήσεων στο
τέλος του 2013. 
Ένα αίτημα
που να αντιστοιχεί
στην προσαύξηση
κατά 10% των ποσοστών
συγχρηματοδότησης
στο πλαίσιο της
πολιτικής συνοχής
το 2014 μπορεί να
ακολουθήσει
αργότερα,
διότι εκκρεμεί
η αξιολόγηση
της
συσσώρευσης
ανεξόφλητων αιτήσεων
στο τέλος του 2014. Εξάλλου,
αναμένεται να ανακύψουν
το 2015 συμπληρωματικές
ανάγκες πληρωμών,
όπως αναφέρθηκε
στο ανωτέρω τμήμα
2.4. Συνεπώς, η
Επιτροπή
μπορεί να
χρειαστεί να
προτείνει σε
μεταγενέστερο
στάδιο – ανάλογα
με την
εκτέλεση το 2014 – την
κινητοποίηση
του περιθωρίου
για απρόβλεπτες
ανάγκες και
για το έτος 2015.
Λαμβανομένης
υπόψη της
πρότασης αναδιάταξης
ποσού ύψους 65,4 εκατ.
ευρώ το 2014, προτείνεται
για τις
υπόλοιπες
συμπληρωματικές
ανάγκες
πληρωμών για
την περίοδο 2014-2015 που
απαιτούνται
για την
απόκριση σε
απρόβλεπτες καταστάσεις
να
χρησιμοποιηθεί
το περιθώριο
για
απρόβλεπτες ανάγκες.
Η πράξη αυτή θα αντισταθμιστεί
με μείωση των
ανώτατων ορίων
πληρωμών κατά τα
επόμενα έτη
του ΠΔΠ της
περιόδου 2014-2020,
όπως
απαιτείται από
το άρθρο 13
παράγραφος 3
του κανονισμού
για το ΠΔΠ. 
3.           ΑΝΤΙΣΤΑΘΜΙΣΗ
ΤΟΥ ΠΕΡΙΘΩΡΙΟΥ
ΓΙΑ
ΑΠΡΟΒΛΕΠΤΕΣ ΑΝΑΓΚΕΣ
ΜΕ ΤΑ ΑΝΩΤΑΤΑ
ΟΡΙΑ ΤΟΥ ΠΔΠ 
Το άρθρο 13
παράγραφος 3
του κανονισμού
ΠΔΠ απαιτεί τα
ποσά που
διατίθενται μέσω
της κινητοποίησης
του περιθωρίου
για
απρόβλεπτες
ανάγκες να
αντισταθμίζονται
εξ ολοκλήρου
με τα
περιθώρια για
το τρέχον ή τα
μελλοντικά
οικονομικά έτη.
Σύμφωνα
με το άρθρο 13
παράγραφος 4
του κανονισμού
ΠΔΠ, τα ποσά που
αντισταθμίζονται
με αυτόν τον
τρόπο δεν κινητοποιούνται
περαιτέρω στο
πλαίσιο του
ΠΔΠ, έτσι ώστε
να μην σημειώνεται
υπέρβαση των
συνολικών
ανώτατων ορίων
των πιστώσεων
ανάληψης
υποχρεώσεων
και πληρωμών
που προβλέπει
το ΠΔΠ για το
τρέχον και τα
μελλοντικά
οικονομικά
έτη. Συνεπώς, η κινητοποίηση
του περιθωρίου
για
απρόβλεπτες
ανάγκες το 2014 και
η σχετική
αντιστάθμιση
πρέπει να
τηρούν το
ανώτατο όριο
πληρωμών για
την περίοδο 2014 - 2020
ύψους 1 023 954 εκατ.
ευρώ σε τρέχουσες
τιμές (που
ισοδυναμεί με 908,4
δισεκατ. ευρώ
σε τιμές του 2011). 
Λόγω της
αβεβαιότητας
σχετικά με τα
έτη 2015 και 2016 (δηλαδή,
σχετικά με το
επίπεδο των
εκκρεμουσών
αιτήσεων πληρωμής
στο τέλος του
προηγούμενου
έτους και την πιθανότητα
να ανακύψουν
απρόβλεπτες
ανάγκες συμπληρωματικών
πληρωμών), η
αντιστάθμιση με
ένα από αυτά τα
έτη δεν θα ήταν
συνετή. Το 2017 το επίπεδο
του ανώτατου ορίου
πληρωμών
μειώνεται
ονομαστικά σε
σύγκριση με το 2016.
Για τους λόγους
αυτούς προτείνει
η κατανομή της αντιστάθμισης
στα έτη 2018 έως 2020.
Λόγω των αυξημένων
αναγκών πληρωμών
προς το τέλος της
περιόδου προγραμματισμού
και της αύξησης
των ανωτάτων
ορίων πληρωμών
κατά τα έτη 2018 έως
2020, προτείνεται η
εφαρμογή της
αντιστάθμισης
σε ισόποσες
ετήσιες
δόσεις. Τα ποσά αυτά
κάτω από το ανώτατο
όριο πληρωμών δεν
θα είναι
διαθέσιμα για
πιστώσεις
πληρωμών στους
αντίστοιχους
ετήσιους
προϋπολογισμούς.

Πίνακας
2: κατανομή της αντιστάθμισης
για το
περιθώριο για
απρόβλεπτες ανάγκες
το 2014
 Εκατ. ευρώ || Ανώτατο όριο πληρωμών || Αντισταθμιζόμενα ποσά || Ποσά προς χρησιμοποίηση κάτω από το ανώτατο όριο 
 2018 || 149 074,0 || 1 342,3 || 147 731,7 
 2019 || 153 362,0 || 1 342,2 || 152 019,8 
 2020 || 156 295,0 || 1 342,2 || 154 952,8 
 Σύνολο || 458 731,0 || 4 026,7 || 454 704,3 
4.           ΠΡΟΣΘΕΤΑ
ΣΤΟΙΧΕΙΑ 
Υπενθυμίζεται
στα δύο σκέλη
της αρμόδιας
για τον προϋπολογισμό
αρχής ότι η
δημοσίευση της
απόφασης στην
Επίσημη
Εφημερίδα της
Ευρωπαϊκής
Ένωσης δεν πραγματοποιείται
αργότερα από
τη δημοσίευση
του διορθωτικού
προϋπολογισμού
αριθ. 3 στον γενικό
προϋπολογισμό της
Ευρωπαϊκής Ένωσης
για το
οικονομικό
έτος 2014.
Πρόταση
ΑΠΟΦΑΣΗ
ΤΟΥ ΕΥΡΩΠΑΪΚΟΥ
ΚΟΙΝΟΒΟΥΛΙΟΥ
ΚΑΙ ΤΟΥ ΣΥΜΒΟΥΛΙΟΥ
για την
κινητοποίηση
του περιθωρίου
για απρόβλεπτες
ανάγκες το 2014
ΤΟ
ΕΥΡΩΠΑΪΚΟ
ΚΟΙΝΟΒΟΥΛΙΟ
ΚΑΙ ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας υπόψη
τη διοργανική συμφωνία
της 2ας Δεκεμβρίου
2013 μεταξύ του Ευρωπαϊκού
Κοινοβουλίου, του
Συμβουλίου και
της Επιτροπής για
τη
δημοσιονομική
πειθαρχία, τη
συνεργασία σε δημοσιονομικά
θέματα και τη
χρηστή
δημοσιονομική
διαχείριση[9], και
ιδίως το
σημείο 14
δεύτερο
εδάφιο,
Έχοντας
υπόψη την πρόταση
της Ευρωπαϊκής
Επιτροπής,
Μετά τη διαβίβαση
του σχεδίου νομοθετικής
πράξης στα εθνικά
κοινοβούλια,
Εκτιμώντας
τα ακόλουθα: 
(1) Το άρθρο
13 του κανονισμού
αριθ. 1311/2013 του Συμβουλίου
για τον
καθορισμό του
πολυετούς
δημοσιονομικού
πλαισίου για
την περίοδο 2014-2020[10] καθιέρωσε
περιθώριο για
απρόβλεπτες
ανάγκες ύψους έως
το 0,03 % του
Ακαθάριστου
Εθνικού
Εισοδήματος
της Ένωσης. 
(2) Σύμφωνα
με το άρθρο 6 του εν
λόγω κανονισμού,
η Επιτροπή
υπολόγισε το
απόλυτο ποσό
αυτού του περιθωρίου
για
απρόβλεπτες
ανάγκες για το 2014[11].
(3) Αφού εξετάστηκαν
όλες οι άλλες δημοσιονομικές
δυνατότητες για
να αντιμετωπιστούν
οι απρόβλεπτες
καταστάσεις που
ανέκυψαν μετά τον
πρώτο καθορισμό
του ανώτατου ορίου
πληρωμών του πολυετούς
δημοσιονομικού
πλαισίου για το
2014, ο οποίος διενεργήθηκε
τον Φεβρουάριο
του 2013, φαίνεται αναγκαία
η κινητοποίηση
ολόκληρου του ποσού
του περιθωρίου
για
απρόβλεπτες
ανάγκες που
είναι
διαθέσιμο για
να
συμπληρωθούν
οι πιστώσεις
πληρωμών του γενικού
προϋπολογισμού
της Ευρωπαϊκής
Ένωσης για το
οικονομικό
έτος 2014, πάνω από
το ανώτατο
όριο πληρωμών,
ΕΞΕΔΩΣΑΝ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Στο
πλαίσιο του γενικού
προϋπολογισμού
της Ευρωπαϊκής
Ένωσης για το οικονομικό
έτος 2014, το περιθώριο
για απρόβλεπτες
ανάγκες
χρησιμοποιείται
για την παροχή
ποσού 4 026 700 000 ευρώ
σε πιστώσεις
πληρωμών, πάνω
από το ανώτατο
όριο πληρωμών
του πολυετούς
δημοσιονομικού
πλαισίου (ΠΔΠ).
Το εν λόγω
ποσό
χρησιμοποιείται
για να
συμπληρωθούν
οι πληρωμές
του υποτομέα 1α (282 000 000
ευρώ), του υποτομέα
1β (3 394 700 000 ευρώ), του
τομέα 2 (100 000 000 ευρώ)
και του τομέα 4 (250 000 000
ευρώ).
Άρθρο 2
Το ποσό των 4 026 700 000
ευρώ που κινητοποιείται
μέσω του περιθωρίου
για απρόβλεπτες
ανάγκες για το οικονομικό
έτος 2014 αντισταθμίζεται
με τα περιθώρια
κάτω από τα ανώτατα
όρια πληρωμών για
τα ακόλουθα έτη:
            α)         2018:   1 342 300 000
ευρώ
            β)         2019:   1 342 200 000
ευρώ
γ)         2020:   1 342 200 000
ευρώ
Άρθρο 3
Η παρούσα
απόφαση δημοσιεύεται
στην Επίσημη Εφημερίδα
της Ευρωπαϊκής
Ένωσης.
Βρυξέλλες,
Για το
Ευρωπαϊκό
Κοινοβούλιο                     Για
το Συμβούλιο
Ο
Πρόεδρος                                                   Ο
Πρόεδρος
[1]               COM(2013) 928 της 20.12.2013. 
[2]               COM(2014) 329 της 28.5.2014.
[3]               Βλέπε την
έκθεση του ΕΚ
που εκπονήθηκε
από τους βουλευτές
κ.κ. Ivalo Kalfin και Jean-Luc Dehaene
«σχετικά με τις
διαπραγματεύσεις
για το ΠΔΠ 2014-2020:
διδάγματα που
πρέπει να
αντληθούν και
μελλοντικές
προοπτικές» (2014/2005(INI))
που εγκρίθηκε
στις 15 Απριλίου
2014 ((P7_TA-PROV(2014)0378). 
[4]               COM(2014) 329 της 28.5.2014.
[5]               Κοινή
δήλωση σχετικά
με το άρθρο 15 του
κανονισμού του
Συμβουλίου για
τον καθορισμό
του πολυετούς
δημοσιονομικού
πλαισίου για
τα έτη 2014-2020
(Έγγραφο αριθ. 11961/13 του
Συμβουλίου).
[6]               Κανονισμός
(ΕΕ) αριθ. 223/2014 του
Ευρωπαϊκού
Κοινοβουλίου
και του
Συμβουλίου,
της 11ης Μαρτίου
2014, για το Ταμείο
Ευρωπαϊκής
Βοήθειας προς
τους Απόρους,
ΕΕ L 72 της 12.3.2014, σ.1.
[7]               Συμφωνήθηκε
ότι δεν πρέπει να
προβλεφθεί αποθεματικό
επίδοσης για τα
κονδύλια της Πρωτοβουλίας
για την
απασχόληση των
νέων, για το Ταμείο
Ευρωπαϊκής
Βοήθειας προς
τους Απόρους, τη
μεταφορά από το
Ταμείο Συνοχής
στη Διευκόλυνση
«Συνδέοντας την
Ευρώπη» και την
τεχνική
συνδρομή της
Επιτροπής.
[8]               IP 14/219
της 5.3.2014.
[9]               ΕΕ C
373 της 20.12.2013, σ. 1.
[10]             ΕΕ L
347 της 20.12.2013, σ. 884.
[11]             Ανακοίνωση
της Επιτροπής προς
το Συμβούλιο
και το
Ευρωπαϊκό
Κοινοβούλιο,
της 20ής Δεκεμβρίου
2013, για την
τεχνική
προσαρμογή του
δημοσιονομικού
πλαισίου για
το 2014 σε συνάρτηση
με την εξέλιξη του
ΑΕΕ [COM(2013) 928].